BREZNO. Zranenie jednej osoby si vyžiadala zrážka štyroch áut, ku ktorej prišlo na ulici Československej armády v Brezne. Operačné stredisko Hasičského a záchranného zboru informovalo, že na mieste zasahuje sedem hasičov s dvoma kusmi techniky. Na mieste je aj polícia a zdravotní záchranári, ktorí ošetrujú jednu zranenú osobu.
"Príslušníci HaZZ po príchode na miesto udalosti zabezpečili havarované vozidlá proti vzniku požiaru a prípadnému neželenému pohybu. Vykonali opatrenia na zamedzenie úniku prevádzkových kvapalín, " informujú hasiči.